‘আমাকে হত্যার হুমকি দেওয়া হয়েছিল’
বিশ্বকাপজয়ী সাবেক প্রধানমন্ত্রী ইমরান খানের ঘনিষ্ঠ লোক হওয়ায় রমিজ রাজাকে পাকিস্তান ক্রিকেট বোর্ডের (পিসিবি) চেয়ারম্যানের দায়িত্ব থেকে বিদায় করে দেন নতুন প্রধানমন্ত্রী শেহবাজ শরিফ। পিসিবির নতুন চেয়ারম্যান করা হয়েছে শেহবাজের ঘনিষ্ঠ নাজাম শেঠিকে। 







নাজাম শেঠি পিসিবির দায়িত্ব নেওয়ার পরই তার লোকেরা রমিজ রাজার সমালোচনায় মেতে ওঠেন। অভিযোগ তোলেন রমিজ পিসিবির কাছ থেকে বাড়তি সুযোগ-সুবিধা নিয়েছিলেন। 




বিশেষ করে অস্ট্রেলিয়া ক্রিকেট দলের পাকিস্তান সফরের সময়ে বুলেটপ্রুফ গাড়ির ব্যবহার করেন রমিজ রাজা। 
এ ব্যাপারে পাকিস্তানের সাবেক অধিনায়ক রজিম রাজা বলেন, ‘গাড়িটা পিসিবির, আমার কেনা নয়। আমার পরে যারা দায়িত্বে এসেছেন, তারাও ব্যবহার করতে পারেন। আমাকে হত্যার হুমকি দেওয়া হয়েছিল। হত্যার হুমকি ছাড়া আপনি বুলেটপ্রুফ গাড়ি পাবেন না।’
তিনি আরও বলেন, ‘সেই হুমকির তথ্য আমি প্রকাশ করতে পারব না। গত মার্চে অস্ট্রেলিয়া যখন পাকিস্তানে এসেছিল, তখন আমাকে হুমকি দেওয়া হয়। ডিআইজি সাহেব তখন আমার বাড়িতে আসেন। পুরো বিষয় নিয়ে রিপোর্ট তৈরি করেন।’
 
নাজাম শেঠিকে পিসিবি প্রধান করায় সরকারের সমালোচনা করে রমিজ রাজা বলেন, ‘পাকিস্তান সরকার নাজাম শেঠিকে দায়িত্ব দিতে একজন টেস্ট ক্রিকেটারকে সরিয়ে দিয়েছে, যা খুবই অসম্মানজনক। আমার জীবনে এমন কিছু দেখিনি। তারা ক্রিকেট বোর্ডে একপ্রকার আক্রমণই করেছে। এমনকি আমার জিনিসপত্রগুলো নেওয়ারও সুযোগ দেয়নি। ১৭ জনের একটি দল অফিসে আসে। তাদের ভাব দেখে মনে হচ্ছিল, অফিস তল্লাশি করতে যেন ফেডারেল ইনভেস্টিগেশন এজেন্সির লোকেরা এসেছেন।’

বিশ্বকাপজয়ী সাবেক প্রধানমন্ত্রী ইমরান খানের ঘনিষ্ঠ লোক হওয়ায় রমিজ রাজাকে পাকিস্তান ক্রিকেট বোর্ডের (পিসিবি) চেয়ারম্যানের দায়িত্ব থেকে বিদায় করে দেন নতুন প্রধানমন্ত্রী শেহবাজ শরিফ। পিসিবির নতুন চেয়ারম্যান করা হয়েছে শেহবাজের ঘনিষ্ঠ নাজাম শেঠিকে।